Ahmad Caver

Ahmadas Keiveris (, g. ) – JAV krepšininkas.

2023 m. gegužės 10 d. Keiveris laimėjo LKL naudingiausio žaidėjo (MVP) apdovanojimą.

Profesionali karjera

Memfio „Hustle“ (2019–2021 m.) 
Ruošdamasis 2019 m. NBA naujokų biržai Keiveris pasirašė sutartį su sporto agentu DeAngelo Simmons, bet liko nepašauktas. 2019 m. spalio 15 d. jis pasirašė trumpą sutartį su Memfio „Grizzlies“. 2019 m. spalio 16 d. jį atleido „Grizzlies“ ir jis prisijungė prie jų dukterinės komandos Memfio „Hustle“. 2020 m. kovo 7 d. Keiveris pelnė 23 taškus ir atliko keturis rezultatyvius perdavimus, kai 120:112 pralaimėjo Su Folso „Skyforce“ komandai. Per rungtynes „Hustle“ komandoje jis vidutiniškai pelnė 9,9 taško, atliko 4 rezultatyvius perdavimus ir atkovojo 3,3 kamuolio.

2020 m. gruodžio 11 d. jis pasirašė sutartį su Memfio „Grizzlies“. Treniruočių stovyklos pabaigoje jo buvo atsisakyta ir jis grįžo į „Hustle“. 2020–2021 m. NBA G-lygos sezone Keiveris vidutiniškai pelnė 16,5 taško, atkovojo 4,1 kamuolio, atliko 3,8 rezultatyvaus perdavimo ir perėmė 1,9 kamuolio per rungtynes.

2021 m. spalio 14 d. Keiveris vėl pasirašė sutartį su „Grizzlies“, bet po trijų dienų, prieš prasidedant sezonui, buvo atleistas. 2021 m. spalio 23 d. jis pasirašė sutartį su „Hustle“. Keiveris per rungtynes vidutiniškai pelnydavo po 15,4 taško, atlikdavo po 7,0 rezultatyvaus perdavimo ir atkovodavo po 4,5 kamuolio.

Indianos „Pacers“ (2021–2022 m.) 
Gruodžio 31 d. Ahmadas Keiveris pasirašė 10 dienų sutartį su Indianos „Pacers“. Sausio 5 d. jis debiutavo NBA ir pelnė 2 taškus per 129:121 pralaimėtas rungtynes su Bruklino „Nets“.

Sugrįžimas į Memfio „Hustle“ (2022 m.) 
2022 m. sausio 10 d. Keiverį vėl įsigijo Memfio „Hustle“ klubas.

Alytaus „Wolves“ (2022–2023 m.) 
A. Keiveris prisijungė prie Finikso „Suns“ 2022 m. NBA vasaros lygoje. Rugpjūčio 6 d. jis pasirašė sutartį su Lietuvos krepšinio lygos komanda Alytaus „Wolves“.

Po sezono „Wolves“, A. Keiveris išvyko į Holono „Hapoel“ klubą Izraelyje, bet prasidėjus Izraelio–„Hamas“ karui, pasitraukė iš šalies nesužaidęs nė karto.

Statistika

Universitetas

Išnašos

Nuorodos 

 Ahmad Caver profilis „EuroBasket.com“
 Ahmad Caver profilis „LKL.lt“

JAV krepšininkai
Užsienio krepšininkai Lietuvos komandose